Alissa Nikkinen

**Alissa Claudia Nikkinen** (ent. **Mustavaara**,s.2. huhtikuuta 1993) on hahmo televisiosarjassa Salatut elämät. Häntä esittää Johanna Puhakka. Alissa oli mukana sarjassa kesäkuusta 2015 huhtikuuhun 2019 asti, kunnes hän siirtyi syyskuussa 2019 alkaneeseen spin-off -sarjaan Rantabaari. jossa hänet nähtiin vuosina 2015-2019. Lisäksi Alissa on ollut mukana spin-off -sarjoissa Bikineitä ja timantteja, Pihlajakadun tuhmat tädit sekä Pihlajasatu.

## Elämä sarjassa

Alissa saapui isänsä Akin luokse Helsinkiin kesäkuussa 2015. Aluksi hän auttoi Akia tämän viinintuontifirmassa Vinottaressa. Lisäksi Alissa käski Iida Mustosta maksamaan velkansa ja ärsytti tätä flirttailessa Janne Haukkalaa. Lopulta velkakuvio jäi keskeneräiseksi. Saman vuoden syksyllä Aki joutui Helena Kuulan ammuttavaksi ja täten sairaalaan, jolloin Alissaa päätyi lohduttamaan Jiri Viitamäki. Heille syntyi suhde, mutta joutuivat pitämään tätä aluksi salassa Jirin perään haikailleen Eva Tammisen takia. Alissa potki isänsä Vinottaresta, kun sai tietää tämän perustaneen veronkiertofirman Monetanumin hänen nimissä. Monetanumin nimissä Alissa pyöritti osuutta majatalo Amandasta, mutta myi kuitenkin osuutensa Sebastian Vuorelalle. Lopulta Aki sai juoniteltua Vinottaren vararikkoon ja Alissa joutui luovuttamaan tämän isällensä. Alissan suhde Jirin kanssa päättyi, kun Alissa oli mennyt sänkyyn Jannen kanssa. Samoihin aikoihin Monica Mustavaara odotti Jirille lasta, josta Alissa ei ollut mielissään. Hän palasi Jirin kanssa yhteen vuonna 2018, mutta Alissan tarkoitus oli vain saada Lola Vinberg myymään Jirin sijasta hänelle osuuden strippiklubi Herukasta, joten suhde ei kestänyt kauaa Alissan juonen paljastuttua.

Päätösjaksossa 2017 Alissa meni yllättäen naimisiin Alzheimeria sairastavan Gunnar Mustavaaran kanssa. Todellisuudessa Gunnarin olisi pitänyt mennä naimisiin Ulla Taalasmaan kanssa, mutta Gunnar oli unohtanut ottaa lääkkeensä ja näin Alissa pääsi käyttämään varakasta Gunnaria hyväkseen. Lopulta Alissa ja Gunnar tekivät avioerohakemuksen. Avioero astui voimaan tammikuussa 2018.

Syksyllä 2017 Alissa oli jonkin aikaa kodittomana. Hän nukkui erään auton takapenkillä ja tapasi Sergei Kuulan, jolloin he alkoivat tekemään rikosbisneksiä. He olivat lähellä joutua poliisiratsiaan, jolloin Sergein rikollistuttavat saivat tietää tästä ja kaksikko alkoi saamaan tappouhkauksia. Heiltä vaaditiin suuria summia rahaa ja päättivät juonitella muutamia esitettyjä kidnappauksia, joiden seurauksena he olisivat saaneet tarvittavan summan rahaa Gunnarilta. Kidnappaukset kuitenkin epäonnistuivat ja Sergei päätti lopettaa yhteistyönsä Alissan kanssa. Alissa päätti pyytää Akia kidnappaamaan hänet ja he lähettivät Gunnarille videoviestejä, joista näkyi kuinka myöhemmin Akiksi paljastunut henkilö osoitti kärsivän Alissan päätä aseella. Gunnarin olisi täytynyt maksaa kiristäjille, eli Alissalle ja Akille, miljoona euroa. Sergei sai tietää Nikkisten valekaappauksesta ja uhkasi kertoa siitä poliiseille, jos ei saisi puolta voitosta. Nikkiset suostuivat lopulta yhteistyöhön ja kolmikko teki yhteistyötä Alissan "kaappauksessa", kunnes Gunnarin tytär Camilla Mustavaara maksoi heille rahat. Kun Sergei lopulta sai osuutensa rahoista, Nikkiset päättivät kostaa hänelle. Sergei pidätettiin tekemistään rikoksista ja hän joutui vankilaan, mutta karkasi sieltä. Sergein pakoauto tuhoutui ja hänet luultiin kuolleen. Keväällä 2018 Alissa muutti yhdessä Lolan kanssa asumaan Pihlajakatu 23:n B5-asuntoon, kun Alissa oli saanut ostettua tämän Jiriltä. Pian Alissaa alettiin vainoamaan. Päätösjaksossa 2018 Alissa heräsi sängystään Sergei Kuulan "tuhkat" ympäri hänen makuuhuonettaan ja hänen päällään. Vainoajaksi paljastui siis kuolleeksi luultu Sergei, joka oli tullut kostamaan Nikkisille. Alissa joutui Camillan palkkaaman Seireenin viiniin aiheuttaman myrkytyksen vuoksi sairaalaan ja oli lähellä kuolla. Hän joutui koomaan Sergein pelottelun takia, kunnes heräsi todellisuuteen. Lopulta Alissa ja Aki saivat Sergein vankilaan.

Marraskuussa 2018 Alissa tapasi Moosessa hevostalleilla työskentelevän Tommi Juslinin. Hän ensin halusi unohtaa hevosmiehen, mutta alkoi kuitenkin tapailla tämän kanssa, kun selvisi Nikkisten tekevän yhteistyötä hevosfirma Vermon kanssa ja jossa Tommi työskentelee. Hän aloitti myös itse työt hevostalleilla ja lopulta he päättivät lähteä yhdessä Ranskaan. Lähtö tapahtui maaliskuussa 2019. Saman vuoden syksyllä esitetyssä Rantabaarissa selvisi Alissan eronneen Tommin kanssa.